Swemmers presteer | Netwerk24
Deur Madli Grobbelaar 09 Julie 2019 06:01
Vyf van die Valsrivier-swemklub se swemmers het aan die na­sionale winterkompetisie in Sasolburg deelgeneem. Van links is, voor: Anè Snyders, Dwayne Pienaar en Wian Pienaar; agter: Irene le Roux (afrigter) en Annika Serfontein. Afwesig: Delinda Serfontein. Foto: Verskaf
Vyf swemmers van die Valsrivier-swemklub in Kroonstad het aan die Sasol- nasionale winterswemkampioenskappe deelgeneem.
Die geleentheid het van 24 tot 29 Junie by die Penny Heyns-swembad in Sasolburg plaasgevind.
Die vyf swemmers se prestasies is soos volg:
Anè Snyders: ’n derde plek, drie vierde plekke en ’n vyfde plek.
Wian Pienaar: drie 13de plekke, ’n 12de plek, twee tiende plekke, ’n agtste plek, ’n sesde plek en ’n sewende plek.
Dwayne Pienaar: ’n 14de plek, twee 13de plekke, drie 12de plekke, twee negende plekke en ’n sewende plek.
Delinda Serfontein: ’n 18de plek en ’n 17de plek.
Annika Serfontein: ’n vierde plek, ’n sewende plek, ’n agtste plek en ’n negende plek.
Sowat 400 swemmers het deelgeneem.